காலை 7.15 (+6.GMT) குமுதினி படகில் ஆண்கள் பெண்கள் குழந்தைகள்,முதியவர்கள் என 80 க்கும் மேற்பட்டோர் அமர்ந்திருந்தனர்.குமுதினி செல்லத்தயாரானது.ஒரு அரை மணி நேரத்தின் பின் படகானது ஆழ்கடல் பிரதேசத்தை அண்மித்துக்கொண்டிருக்கையில் திடீரென கறுப்பு நிற கண்ணாடி படகில் வந்த சிலரால் படகு வழிமறிக்கப்பட்டது.அதில் குறிப்பிட்ட எண்ணிக்கையில் சிலர் இருந்தனர்.கையில் முக்கோண கூர்கத்தியும்,கண்டங்கோடாரிகள் ,இரும்புக்கம்பிகள் சகிதம் குமுதினி படகில் ஏறினர்.பின்புறம் இருந்த பயணிகளை இயந்திர அறையினுள் செல்லுமாறு அரை குறை தமிழில் மிரட்டினர்.அவர்களும் பீதியுடன் நகர்ந்தனர்.பின்புறம் இருபுற இருக்கைகளுக்கு நடுவே பலகைகளினால் இயந்திரத்திலிருந்து பின்புறம் செல்லும் ஆடுதண்டு பகுதியை அவர்கள் அகற்றினர்.இருக்கை மட்டத்திலிருந்து கிட்டத்தட்ட சுமார் நான்கு அடி ஆழமானதாக இருந்தது.இதன் பின் பணியாளர்கள் உட்பட உள்ளே அழைக்கப்பட்டனர்.